En to-årig pige er blevet væk fra en børnehave i Brøndum ved Hobro. Pigen er sidst set klokken 10:45. Hun var på udflugt med sin børnehave i Brøndum, da hun blev væk. Nordjyllands Politi har klokken 14:30 offentliggjort navnet på den forsvundne pige, der hedder Aorsa Berisha. Nordjyllands Politi har sendt flere patruljer og hundevogne til stedet, og en helikopter er også på vej til børnehaven på Dorrelundsvej. Vagtchef ved Nordjyllands Politi Jan Stagsted fortæller, at der er set en sølvfarvet Subaru ved børnehaven omkring klokken 10:30, som de meget gerne vil i kontakt med. Politiet frygter, at pigen kan være forsvundet ud i nærliggende høstmarker, og opfordrer derfor omkringliggende landmænd til at indstille høsten. Den forsvundne pige er mørk i huden, hun har en lys top på og sandaler. Hendes forældre er fra Kosovo. Nordjyllands Politi kan kontaktes på 1-1-4, hvis du har oplysninger i sagen.

Opsummering:
Politiet leder i øjeblikket efter en to-årig pige, der er blevet væk fra en børnehave. Landmænd skal indstille høsten.